पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण काे राेकने के लिए जिला प्रशासन लॉकडाउन काे कुछ शर्ताें व छूट के साथ तीसरी बार बढ़ाया है। कुछ दुकानाें काे अनलाॅक किया। लेकिन व्यापारी छूट का बेजा फायदा उठाने लगे हैं। प्रशासन ने जरूरी सामग्री किराना, सब्जी व कृषि से संबंधित दुकानाें काे खाेलने की छूट दी है लेकिन व्यापारी बर्तन, कपड़ा सहित अन्य दुकानें भी खाेलने लगे हैं। लाॅकडाउन के नियमाें का पालन कराने वाले अफसर कहीं नजर नहीं आ रहे। घराें में ही व्यस्त हैं।
ऐसे अनलाॅक हुआ ताे संक्रमण डाउन नहीं हाेगा। लॉकडाउन का तीसरा चरण गुरुवार से शुरू हुआ। सड़कों पर आम दिनों की तरह भीड़ नजर आई। किराना, कृषि उपकरण और बैंक खोलने की छूट है। लेकिन कपड़े, सोना-चांदी, बर्तन सहित कई अन्य दुकानें भी खुल गईं। सड़क पर बढ़ती भीड़ को नियंत्रित करने वाले अफसर कहीं नजर नहीं आए।
लॉकडाउन में मिले 9874 मरीज, 257 मौत
जिले में लॉकडाउन के दौरान सबसे ज्यादा संक्रमित मरीज मिल रहें है। बावजूद इसके लापरवाही कम नहीं हाे रही है। बाजार लगाने पर भी रोक है, इसके बाद भी सड़क पर अस्थाई बाजार लगाया जा रहा। इसी का नतीजा है कि लॉकडाउन में 12 अप्रैल से 5 मई तक 24 दिन में 28 हजार 558 लोगों की कोरोना जांच हुई हैं। इनमें से 9874 लोग संक्रमित मिले हैं, जबकि 257 लोगों की मौत हो गई।
सीईओ ने जारी किया दुकानाें का समय
व्यापारियाें में असमंजस है। सीईओ जिला पंचायत मंयक चतुर्वेदी ने दुकानाें के खुलने बंद हाेने की जान कारी दी है। बिंदुवार बताया गया है कि काैन सी दुकानें खुलेंगी, नहीं खुलेंगी या आंशिक रूप से खुलेंगी।
इनके लिए मुश्किलें
लॉकडाउन से रोज मजदूरी करके परिवार का भरण-पोषण करने वालों की मुश्किल है। लॉकडाउन से ऑटो, रिक्शा, मालवाहक चलाने वाले, ठेला खींचने वाले, फुटपाथ पर अस्थाई दुकान लगाने वालों की परेशानी बढ़ रही है।
इनके लिए आपदा अवसर
कुछ व्यापारियों ने राशन के दाम में बढ़ोतरी कर दी है। फल, सब्जी के दाम भी डेढ़ से दाे गुने तक हाे गए हैं। नियंत्रण भी नहीं किया जा रहा।
सुबह 8 से 5 बजे तक
सुबह 8 से 12 बजे तक
कृषि उपकरणों के मरम्मत की दुकानें।
सुबह 8 से 10 बजे तक:
ये सभी फिलहाल बंद ही रहेंगी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn